Neuvoston asetus (ETY) N:o 1986/82, annettu 19 päivänä heinäkuuta 1982, rapsin- ja rypsinsiemeniä koskevista erityistoimenpiteistä annetun asetuksen (ETY) N:o 1569/72 muuttamisesta



Virallinen lehti nro L 215 , 23/07/1982 s. 0010 - 0010

Suomenk. erityispainos Alue 3 Nide 15 s. 0117

Espanjank. erityispainos: Luku 03 Nide 25 s. 0331

Ruotsink. erityispainos Alue 3 Nide 15 s. 0117

Portugalink. erityispainos: Luku 03 Nide 25 s. 0331



NEUVOSTON ASETUS (ETY) N:o 1986/82, annettu 19 päivänä heinäkuuta 1982, rapsin- ja rypsinsiemeniä koskevista erityistoimenpiteistä annetun asetuksen (ETY) N:o 1569/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1413/82(), ja erityisesti sen 36 artiklan, ottaa huomioon komission ehdotuksen, sekä katsoo, että toisaalta viime vuosina tapahtuneen auringonkukansiementen tuotannon huomattavan kasvun ja jäsenvaltioiden välisen kaupankäynnin kehityksen vuoksi ja toisaalta tämänhetkisen rahamarkkinoiden tilanteen ja tasausmaksujen puuttumisen vuoksi kyseisiä siemeniä ei voida myydä tavanomaisin edellytyksin; tämän seurauksena näiden siementen markkinat jäsenvaltioissa uhkaavat häiriintyä, ja nämä vaikeudet olisi estettävä laajentamalla asetuksessa (ETY) N:o 1569/72(), sellaisena kuin se on viimeksi muutettuna asetuksella (ETY) N:o 852/78(), säädetyn, jalostetuille tai viedyille rapsin- ja rypsinsiemenille vahvistetun kannettavien tai myönnettävien erotusmäärien järjestelmän soveltaminen auringonkukansiemeniin, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1569/72 seuraavasti. 1. Korvataan otsikossa sanat "rapsin- ja rypsinsiemeniä" sanoilla "rapsin-, rypsin- ja auringonkukansiemeniä". 2. Korvataan 1 artikla seuraavasti: "1 artikla Jäsenvaltioiden on kannettava yhteisössä korjatuista, öljyntuotantoa varten jalostetuista tai tuen avulla viedyistä rapsin-, rypsin- ja auringonkukansiemenistä tai myönnettävä niille erotusmääriä jäljempänä määritellyin edellytyksin."3. Korvataan 6 artikla seuraavasti: "6 artikla Jäsenvaltiossa korjatut rapsin-, rypsin- ja auringonkukansiemenet voidaan tarjota interventioon ainoastaan tämän jäsenvaltion alueella." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivään elokuuta 1982. Auringonkukansiementen osalta 1 artiklan 2 kohtaa sovelletaan: - jos tukea ei ole vahvistettu ennakolta, ainoastaan siemeniin, joiden osalta on jätetty hakemus yhteisön tukea koskevan todistuksen ID-osasta, tämän asetuksen soveltamispäivästä alkaen, - jos tuki on vahvistettu ennakolta, ainoastaan siemeniin, joiden osalta on jätetty hakemus yhteisön tukea koskevan todistuksen AP-osasta, tämän asetuksen soveltamispäivästä alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1982. Neuvoston puolesta Puheenjohtaja B. WESTH () EYVL N:o 172, 30.9.1966, s. 3025/66 () EYVL N:o L 162, 12.6.1982, s. 6 () EYVL N:o L 167, 25.7.1972, s. 9 () EYVL N:o L 116, 28.4.1978, s. 6